open-index/open-wikipedia-markdown huggingface dataset:
סן H01B

**סן H01B** (בפולנית: **San H01B**) הוא אוטובוס מתוצרת יצרנית האוטובוסים הפולנית **Sanocka Fabryka Autobusów Autosan** ששמה הרשמי שונה בשנת 1991 ל-**Autosan**  (שם רשמי: **Autosan S.A**) אשר יוצר בין השנים 1958–1961 בפולין.

## "סן H01B"

* בין השנים 1958 - 1991 היצרן היה קרוי "Sanocka Fabryka Autobusów Autosan".
* היצרן "Sanocka Fabryka Autobusów Autosan" מוקם בעיירה סאנוק.
* מנוע בנזין.
* מספר מושבים: 33.
* נוסעים - 50 (כולל נוסעים בעמידה).
* גובה רצפת אוטובוס מהכביש - 80 ס"מ, דלת כניסה באמצעות מדרגות.

## תמונות

קובץ:San H01B bus run by MPK Kraków, Poland - 20070908.jpg | "סן H01B"
קובץ:San H01B Transexpo.jpg | "סן H01B"
קובץ:San H01B Targi Kielce.jpg | "סן H01B"
קובץ:000706 Autosan, Sanok.JPG | מימין: "סן H01B" שנת 1959, במרכז: סן H01A שנת 1959, משמאל: "San H100A.1" שנת 1972
קובץ:Ignacy Płażewski, Ulica Piotrkowska w Łodzi, I-4721-3.jpg | "סן H01B" (צולם ב-לודז' ברחוב "Piotrkowska" )

## ראו גם
* סן H01A
* סן H25A
* אוטוסן יורוליידר 12
* אוטוסן A0808MN
* אוטוסן ווטלינה
* אוטוסן סולינה

## קישורים חיצוניים

* 
* 
* 
* "סן H01B" - תמונות (fotozajezdnia.pl/categories)

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1958
קטגוריה:כלי רכב המיוצרים בפולין
קטגוריה:רכבי Autosan
אלכסנדרה רוטאן

**אלכסנדרה רוטאן** (בנורווגית: **Alexandra Rotan**, נולדה ב-29 ביוני 1996) היא זמרת נורווגית. ידועה בשל היותה חברה בלהקת קיינו הנורווגית.

## קריירה
רוטאן החלה את הקריירה שלה כזמרת כאשר הייתה ילדה, היא עלתה ל"גמר הגדול" במלודי גרנד פרי ג'וניור 2010 (תחרות לייצוג נורווגיה באירוויזיון הילדים 2010) עם השיר "Det vi vil" (מה שאנחנו רוצים).

ב-2016 השתתפה בתוכנית "Idol" של רשת TV 2 הנורווגית, אך הודחה בחצי הגמר.

ב-2017 הצטרפה לדי ג'יי אלן ווקר לסיבוב הופעות כזמרת ליווי.

ב-2018 השתתפה במלודי גרנד פרי 2018 (תחרות לייצוג נורווגיה באירוויזיון 2018), ביחד עם סטלה מוואנגי (אשר ייצגה את נורווגיה באירוויזיון 2011) עם "You Got Me", השיר עלה לסופר גמר אך סיים במקום הרביעי. ב-2019, היא חברה ללהקת קיינו הנורווגית באותה תחרות עם השיר "Spirit in the Sky". השיר זכה במקום הראשון ונבחר לייצג את נורווגיה באירוויזיון 2019. לבסוף הגיע השיר למקום השישי בגמר האירוויזיון.

## דיסקוגרפיה
### שירים
#### כזמרת

#### כחלק מקיינו

## קישורים חיצוניים

## הערות שוליים

קטגוריה:זמרות נורווגיות
קטגוריה:משתתפי מלודי גרנד פרי
קטגוריה:נורווגיות שנולדו ב-1996
קטגוריה:נורווגים שנולדו ב-1996
יסעור קטן

**יסעור קטן** (שם מדעי: *Puffinus assimilis*) הוא מין עוף ימי קטן ממשפחת היסעוריים הנודד לאורך האוקיינוסים השונים. היסעור הקטן הוא אחד ממיני היסעורים הפחות נודעים בגלל נטייתו שלא להתלהק. המין דומה ליסעור האטלנטי אך קטן ממנו, במעופו מרבה לחתור וממעיט לדאות בשונה מציפורים אחרות.

בישראל היסעור מזדמן באופן נדיר ביותר. תצפית אחת הייתה במעגן מיכאל בחורף 1988.

## מזון
מזונו של היסעור הקטן הוא בעיקר דגים, דיונונים וסרטנים. היסעור צולל מתחת למים ורודף אחרי הטרף בעזרת כנפיו העוזרות לו לנוע אל הטרף במהירות.

## מבנה גופו
אורך גופו בין 25–39 ס"מ ומוטות כנפיו באורך 58–67 ס"מ.בחלק העליון צבע גופו כהה ובחלק התחתון לבן (בהיר), שפת הזרימה וקצות הכנפיים בצבע שחור. הגבול שעובר בין הצבעים מתוח על קן העין וניתן לראות הפרדה בין הצבעים, מקורו צר וארוך ורגליו בצבע כחול בהיר.

## תקופת הקינון
היסעור הקטן מקנן על איים קטנים, בונה את הקן במערות וחללים קטנים. היסעורים הקטנים הם עופות מונוגמיים הדוגרים על הביצה היחידה לסירוגין במשך 52–58 ימים. ההורים מאכילים את הצאצא במשך 70–75 ימים עד עזיבתו את הקן במאי\יוני בזמן שבו יסעורים גדולים ומינים נוספים מסדרת היסעוראים תופסים את הקן. מזון הצעירים מורכב מדגים, סרטני קריל ודיונונים הניצודים בצלילות מהירות, בזמן חיפוש המזון היסעורים גולשים בכנפיים מורמות במרחק קטן מפני המים.

## תפוצה
היסעור נמצא בטבע באוסטרליה, בניו זילנד, באי נורפוק ובארצות הדרומיות והאנטארקטיות של צרפת. מחוץ לעונת הקינון הוא מעופף לאורך האוקיינוסים וחופי ים סלעיים. היסעור נודד לצפון מערב אפריקה, ספרד, פורטוגל ומערב אירלנד.

## קישורים חיצוניים

## הערות שוליים

קטגוריה:בעלי חיים שתוארו ב-1838
קטגוריה:טקסונים שתוארו בידי ג'ון גולד
קטגוריה:אוסטרליה: עופות
קטגוריה:ניו זילנד: עופות
קטגוריה:יסעוריים
אלמון הודי

**אלמון הודי** (שם מדעי: **Combretum ''indicum**'') הוא שיח מטפס, הזקוק לסוג של גדר כדי לטפס ולהיכרך סביבו.

## תיאור
צמיחתו של האלמון ההודי איטית בשנה-שנתיים הראשונות, אך הופכת בהמשך למהירה יותר. האלמון ההודי זקוק להשקיה סדירה ומרובה, הוא רגיש לקור, לשרב ולמליחות אך עמיד לקרינת שמש ישירה. גובהו נע בין 6–12 מטרים, רוחבו מעל 2 מטרים ומרווחי השתילה הם 2-1.5 מטרים. יש לשתול אותו במקום שאין בו פעילות גננית או במשטחים מרוצפים. בתנאים טובים הצמח שולח שלוחות ומופיע בכל מיני מקומות בגינה גם במרחק של כמה מטרים מהצמח המרכזי. ניתן לשתול אותו צמוד לגדר, קיר, פרגולה או בעציץ גדול במרפסת.

האלמון מצל על סביבתו ובכך מסייע לצמחים שמסביב להתמודד עם חום הקיץ. כדי לטפל בשיח, יש לגזום אותו בתחילת החורף. לעיתים החלק התחתון של הפטוטרת מתקשה, נעשה דומה לקוץ שאינו נושר גם לאחר שהעלים נושרים ונדמה שהצמח בעל קוצים. "קוצים" אלו מופיעים בעיקר על ענפי המים שהם ענפים היוצאים מבית השורשים והצומחים במהירות.

האלמון ההודי הוא שיח נשיר, וצמח בושם בעל ריח חזק.

## פריחה
פריחת האלמון ההודי בצורת אשכולות המופיעים מסוף האביב ועד אמצע הסתיו, כל אשכול מורכב ממספר פרחים קטנים. אורך חיי הפרח הוא שלושה ימים, הוא נפתח לראשונה בלילה בצבע לבן ובריח עדין ומשכר. הפרח נשאר לבן עד הבוקר וממשיך להפיץ ניחוח, במהלך היום משתנה צבעו לוורוד, והופך לאדום עמוק בערב. כך נוצר מופע מרהיב המושך אליו צופיות ומאביקים אחרים לרוב.

## מקור השם ומוצא הצמח
האלמון שייך לסוג קומברטום, אך בעבר שמו הבוטני של האלמון ההודי בלטינית היה Quisqalis indica. שם זה מסביר את מקור שמו העברי. שמו הלטיני Quisqalis indica מתחלק לשני חלקים: indica בתרגום פשוט משמע הודי. המילה Quisqalis מורכבת משתי מילים נפרדות – quis פירושו "מי", qualis פירושו "איזה". את הצמח תיאר לראשונה הבוטנאי הגרמני-הולנדי Georg Eberhard Rumphius ושמו של האלמון מבטא את קריאות התפלאותו לנוכח הצמח החדש. המתרגם העברי של השם ויתר על התרגום המילולי "מי איזה" וקרא לו אלמון מלשון אלמוני, כלומר אינו מוכר.

מוצא הצמח בבורמה, מלאיה ואיי הפיליפינים.

## רבייה
באלמון הודי קיימת אי התאמה עצמית, המונעת האבקה עצמית. תאי הרבייה הזכריים בגרגירי האבקה לא יכולים להפרות ביציות שמקורן באותו הצמח. ואם אין הפריה, לא נוצרים זרעים. הפרפר שבדרך כלל מאביק את האלמון לא נמצא בארץ ישראל ולכן אין מי שיעביר את גרגרי האבקה בין צמחים שונים של אלמון. לכן, בישראל מגדלים את האלמון ההודי בשיטה של ייחור (גיזום ענפים, ושתילתם באדמה עד שהם מצמיחים שורשים ומתפתחים לצמח חדש).

## קישורים חיצוניים

## הערות שוליים

קטגוריה:שיחים
קטגוריה:הדסאים
קטגוריה:הודו: צומח
קטגוריה:צמחים ביערות הגשם של תת-היבשת ההודית
סן H01A

**סן H01A** (בפולנית: **San H01A**) הוא אוטובוס מתוצרת יצרנית האוטובוסים  הפולנית  **Sanocka Fabryka Autobusów Autosan** ששמה הרשמי שונה בשנת 1991 ל-**Autosan**  (שם רשמי: **Autosan S.A**) אשר יוצר בין השנים 1958–1961 בפולין.

## "סן H01A"

* בין השנים 1958 - 1991 היצרן היה קרוי "Sanocka Fabryka Autobusów Autosan". 
* היצרן "Sanocka Fabryka Autobusów Autosan" מוקם בעיירה סאנוק.
* אב טיפוס מדגם "סן H01A" הוצג לראשונה בשנת 1955 (שם קוד: "H01-S42-F01").
* מנוע בנזין.
* מנוע קדמי בחלקו ממוקם בקדמת תא הנהג.
* מערכת היגוי - משמאל.
* 2 דלתות כניסה.
* תצורות פריסת דלתות: 1-0-1.
* 34 מושבים + נהג.
* נוסעים - 49 (כולל נוסעים בעמידה).

## תמונות

קובץ:San H01 - prawy bok.JPG | "סן H01A"  
קובץ:San H01A summer 2013 front 1.jpg | "סן H01A", שנת 1959  
קובץ:San H01A summer 2013 1.jpg | "סן H01A"  
קובץ:San H01 - tył.JPG | "סאן H01A"  
קובץ:San H01 - deska rozdzielcza.JPG | "סן H01A" - מבט לתא הנהג ולוח מחוונים  
קובץ:San H01 - wnętrze (2).JPG | "סן H01A" - מבט לכיוון תא הנהג  
קובץ:San H01 - wnętrze (1).JPG | "סן H01A" - מבט למושבי הנוסעים  
קובץ:000706 Autosan, Sanok.JPG | מימין: סן H01B שנת 1959, במרכז: "סן H01A" שנת 1959, משמאל: "San H100A.1" שנת 1972  
קובץ:San H01B summer 2013 front 2.jpg | מבט ללוגו היצרן בחזית האוטובוס


## ראו גם
* סן H01B 
* סן H25A  
* אוטוסן יורוליידר 12
* אוטוסן A0808MN
* אוטוסן ווטלינה
* אוטוסן סולינה

## קישורים חיצוניים

* 
* 
* "סן H01A" - תמונה (flickr.com/photos)

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1958
קטגוריה:כלי רכב המיוצרים בפולין
קטגוריה:רכבי Autosan
חנקן ערבות

**חַנְקַן עֲרָבוֹת** (שם מדעי: *Lanius isabellinus*) הוא מין של ציפור שיר ממשפחת החנקניים. חנקן הערבות מקנן במונגוליה, דרום רוסיה וצפון סין וחורף באפריקה שמדרום לסהרה ובחצי האי ערב. בישראל הוא חולף וחורף נדיר.

## אטימולוגיה
פירוש המילה הראשונה בשמו המדעי של החנקן (LANIUS) הוא קצב או שוחט, בשל מנהגם של החנקנים לשפד את טרפם על קוץ חד ואז, לאחר שהטרף קבוע במקומו ועשוי היטב תחת קרני השמש, החנקן קורע ממנו חתיכות ואוכל אותן בתיאבון רב. פירוש המילה השנייה בשמו של החנקן (isabellinus) הוא תיאור לגוון החום-צהבהב.

בנוסף לכך, קיים סיפור על פירוש אחר למילה הזו. הסיפור מדבר על מלכת קסטיליה, איזבלה הראשונה (1474-1504) אשר נשבעה לא להחליף את תחתוניה עד אשר ספרד תשתחרר מכיבושם של המורים. בשנת 711 לספירה ביקש מושל צפון אפריקה (טנג'ר הברברי טריק אבן זיאד) להיכנס לחצי האי האיברי בעזרת ניצול חולשותם של עמי אפריקה. הם חצו את מצר גיברלטר אך נתקלו בהתנגדות מועטה ובאותה שנה נפלו טולדו וקורדובה. כעבור כ-5 שנים כל חצי האי האיברי נמצא בשליטה של המורים וכונה "אל אנדלוס". ולבסוף, בשנת 1492 המלכה איזבלה הראשונה הסכימה להחליף סוף סוף את תחתוניה. אזור השת של החנקן מזכירים את התחתונים של המלכה ומכאן קיבל את שמו.

## מבנה גוף
אורכו עד 18 ס"מ, גבו בצבע חום-אפור-חיוור, גחונו בצבע צהבהב - שמנת, פס עינו כהה וגבת העין בהירה, ומקור מאונקל המשמש עזר לאכילת הבשר.

## מזון
חנקן הערבות ניזון מחרקים, ציפורים ויונקים קטנים. אחת ההתנהגויות המאפיינות את חנקן הערבות היא שיפוד הטרף על קוצים. שיטה זו מסייעת לו לחתוך את הטרף לפיסות קטנות יותר וגם לשמור אותו במעין "מזווה" שאליו יוכלו לחזור במועד מאוחר יותר. בנוסף, בעונת החיזור, זוהי דרכם של הזכרים להציג בפני הנקבות את יכולות הציד שלהם, וגם סימון טריטוריה מול זכרים אחרים וכך להרשימן.

## ארצות ואזורי מחיה ונדידה
תפוצת החנקן היא בשטחים פתוחים, מישוריים ושטחים חקלאיים. החנקן חולף בנופים פתוחים, לעיתים קרובות גם קרוב לבתי גידול לחים.

הוא דוגר בעיקר במרכז אסיה, מאיראן והים הכספי מזרחה עד לסין ולמונגוליה. בחורף הוא נודד דרומה לתת-היבשת ההודית, אפגניסטן, חצי האי ערב וצפון מזרח אפריקה.

### ישראל
בישראל הוא חולף נדיר למדי, בעיקר בין אוקטובר למרץ, ובעיקר לאורך הבקע - בעמק בית שאן, עמק החולה ובערבה הדרומית. בסתיו 2017 וחורף 2017/18 נרשמו בישראל כ־30 שונות בחנקני ערבות - מספר שיא מרשים מאוד. ואפילו אחד באביב - בתל ברוך.

## רבייה
חנקן הערבות מתרבה בעיקר במדינות עם אדמה מעובדת בעלת עם שיחים קוצניים.

העונה בעיקרית לרביית החנקנים המצויים היא בין החודשים אפריל ואוגוסט במערב סין, בדרך כלל עם גוזל בודד, אולם בסין ישנם דיווחים על זוג גוזלים.

## קישורים חיצוניים

## הערות שוליים

קטגוריה:בעלי חיים שתוארו ב-1833
קטגוריה:טקסונים שתוארו בידי כריסטיאן גוטפריד אהרנברג
קטגוריה:חנקניים
קטגוריה:ארץ ישראל: חנקניים
לבנון הכנרת

**לבנון הכנרת** הוא דג קטן הנמנה עם משפחת הקרפיונים. הלבנון הוא המין הנפוץ ביותר בכנרת, וכבוגר הוא בלהקות במים הפתוחים, שם הוא ניזון מזואופלנקטון ומהווה כ-80% מסך כל הדגים באגם. לעיתים דג זה נקרא גם "סרדין", בשל הצורה הדומה, על אף שאין לו קשר למשפחת הסרדיניים.

## מבנה פיזיולוגי
צורתו של לבנון הכנרת כצורת סרדין, עיניו גדולות, פיו חסר שינים, משוש והפה נוטה במקצת כלפי מעלה. צבעו של הדג, כסף מבריק, גבו כהה יותר וגופו ארוך וצר. קשקשיו מרובות וקטנות וסנפיר גבו קצר. סנפירי החזה לעומת אלו של לבנון הירקון אינם מגיעים עד אל סנפירי הגחון. הזנב ממוזלג (בצורת מזלג). אורכו המרבי מגיע עד 20 סנטימטר.

## מזון
הלבנון משיג את מזונו באמצעות סינון המים וקליטת פלנקטון במסרקות הזימים המפותחות שלו.

## רבייה
בחורף מתחברים הלבנונים ללהקות גדולות לצורך רבייה, בעונת החורף הנקבות מטילות את ביציהן על סלעים במים רדודים והזכרים מפרים אותן. הדגיגים בוקעים כעבור 5–7 ימים אין כל טיפול בצאצאים ורבים נטרפים ולא מגיעים לבגרות.

## מיני הלבנון
בישראל מצויים שלושה מיני לבנון שכולם חיים בסביבת מים מתוקים: לבנון הכנרת הוא היחיד שיש לו ערך מסחרי חי בכנרת ונדוג בה בשוק מוכר דג זה גם בשם "סרדין הכנרת" דג הדומה ללבנון.

## תפוצתו של הדג
תפוצתו העיקרית של לבנון הכנרת היא באגם הכנרת ובירדן, נוסף לכך הוא נצפה לעיתים באגמים נוספים בישראל לבנון הכנרת הוא מין אנדמי לארץ ישראל, כלומר זהו מין אשר תפוצתו מוגבלת לארץ ישראל בלבד.

## מקום מחיה
בכנרת 19 מיני דגים טבעיים לאגם ועוד שמונה מינים זרים שאוכלסו בה. המין הנפוץ ביותר באגם הוא הלבנון הידוע גם כסרדין הוא דג קטן שחי כבוגר בלהקות במים הפתוחים. שם הוא ניזון מזואופלנקטון ומהווה כ-80% מסך הכל הדגים באגם הכנרת מהווה מקור דגה לדייגים מקצועיים וחובבים. מדי שנה נידוגים כ-2,000 טון דגים בכנרת כשליש מתוכם הוא לבנון הכנרת.

## הידלדלות בדגי הלבנון בכנרת
מאז שנות ה-90 סובלת הכנרת מתנודות מפלס קיצוניות כגון: הבצורת של השנים 1999–2001 ובשנים 2008–2011 המערכת האקולוגית של הכנרת מצויה במצב רגיש והיא סובלת מחוסר יציבות כתוצאה מפעילות אדם הבאה לידי ביטוי במופעים אקולוגים שונים: אצות כחוליות המייצרות רעלנים שפלשו לכנרת והן פורחות מדי שנה בקיץ.

לאחרונה ככל הנראה עקב ירידת המפלס באגם הידלדלה בצורה משמעותית אוכלוסיית דגי הלבנון באגם הכנרת. גורמי פיקוח שונים בדקו את הסיבות להתדלדלות זו וגילו כי ירידת המפלס הכנרת מצמצמת באופן משמעותי את שטחי הרבייה של דג זה. בעבר דגו בכנרת כ-1,000 טון לשנה של מין זה, אך בשנים האחרונות הביקוש ללבנון פחת והשלל השנתי שלו ירד בסדר גודל.

כיום הלבנון כבר לא נמצא בסכנת הכחדה.

## קישורים חיצוניים

## הערות שוליים

קטגוריה:בעלי חיים שתוארו ב-1952
קטגוריה:טקסונים שתוארו בידי היינץ שטייניץ
קטגוריה:קרפיוניים
קטגוריה:ארץ ישראל: בעלי חיים אנדמיים
קטגוריה:ארץ ישראל: דגי מים מתוקים
יום הג'אז הבין-לאומי

**יום ה[[ג'אז]] הבין-לאומי** (באנגלית: **International Jazz Day**) הוא פרויקט של אונסק"ו שהחל ביוזמה של הפסנתרן האמריקאי הנודע הרבי הנקוק. הוא חל ב-30 באפריל.

## התפתחות הג'אז
החל משנת 2011, מדינות החברות באו"ם מציינות את יום הג'אז הבינלאומי בסדרת מופעים, דיונים ושידורים המוקדשים לתרבות הג'אז, ככוח מקדם שלום, סובלנות ופתיחות תרבותית. האירועים תועדו באתר שהקים jazztlv.wordpress.com ובאתר הבינלאומי jazzday.com.
החל משנת 2011, מדינות החברות באו"ם מציינות את יום הג'אז הבינלאומי בסדרת מופעים, דיונים ושידורים המוקדשים לתרבות הג'אז, ככוח מקדם שלום, סובלנות ופתיחות תרבותית. בשנת 2015 הפסנתרן גלעד חצב יזם סדרת הופעות, איתר וכן פנה לתקשורת בעניין יום הג'אז בישראל. כתוצאה מכך הופקו מספר הפקות מקור לצד מופעי ג'אז של אמנים ישראלים בערים: יפו, חיפה, תל אביב וירושלים, וכן התקיימו מספר שידורי רדיו שהוקדשו לנושא. בשנת 2015 זכה החצוצרן הישראלי אבישי כהן, לנגן בבמה המרכזית בפריז, לצד הרבי.

## יום הג'אז בעולם
הקונצרט משתרע כמעט על כל עידן הג'אז המוקלט, החל בביצוע מתנדנד של גרשווין "יש סירה של סאט לניו יורק" של הסולן קורט אלינג ופליקס סקסופון צ'יליאני מליסה אלדנה, כדי לקבל את "Buchame Mucho" מקוריאה הסולן יון סאן לא והכנרית רג'ינה קרטר, להופעה מקורית של למעלה מ-12 "מתנגדי הג'אז" הוותיקים של קובה. יחסי הגומלין ההיסטוריים בין ההשפעות הקובניות והאפריקאיות-אמריקאיות נחקרות על מנגינות כמו "ציפור" של פרדי האברד, שמציעות את החצוצרן הקובני חוליו פדרון ואת כוכבת הבס האמריקנית בן ויליאמס.

## יום הג'אז בישראל
בשנת 2015 הפסנתרן גלעד חצב יזם סדרת הופעות, איתר וכן פנה לתקשורת בעניין יום הג'אז בישראל. כתוצאה מכך הופקו מספר הפקות מקור לצד מופעי ג'אז של אמנים ישראלים בערים: יפו, חיפה, תל אביב וירושלים, וכן התקיימו מספר שידורי רדיו שהוקדשו לנושא. בשנת 2015 זכה החצוצרן הישראלי אבישי כהן, לנגן בבמה המרכזית בפריז, לצד הרבי הנקוק ואמנים מפורסמים נוספים בתעשיית הג'אז.

סדרת ההופעות נחשבת למוצלחת מאוד והתפרסמה ברחבי הארץ בפסטיבלים יוקרתיים למיניהם.

## מסורות ביום הג'אז
ביום הג'אז הבינלאומי, מעריצי ג'אז מרחבי העולם מתאספים יחדיו בפסטיבלים רבים על מנת לחגוג את היום, המסורות המלוות ליום זה הן שתיית בירה- ביום הג'אז הבינלאומי ישנו מנהג שמקורו מאירלנד והוא שתיית בירה מהחבית ביחד לצלילי הג'אז
אזכרות לאמני ג'אז גדולים ביום הג'אז הבינלאומי קהילות רבות מרחבי העולם מתאספות ביחד לזכר אמניי ג'אז גדולים שנפלו, כגון: לואי ארמסטרונג ודיוק אלינגטון עם זאת, אמני ג'אז עכשוויים רבים מנגנים קלאסיקות ידועות של אמני ג'אז שהלכו לעולמם.

## אירועים רשמיים ביום
מדי שנה מתקיימים גם אירועים רשמיים במספר ערים בעולם.

בניו יורק נוהגים לציין את יום הג'אז הבינלאומי באירוע רשמי ומיוחד מסוגו בכיכר ה-"טיימס סקוור".
אירוע רשמי זה הוא אירוע המנוהל על ידי עיריית ניו יורק ואמני ג'אז רבים מרחבי ארצות הברית מגיעים לכיכר בשביל לצפות ולהאזין למוזיקה של אמני הג'אז העכשוויים ביותר.

בפריז מתקיים אירוע רשמי גם כן, אירוע הממומן על ידי אונסק"ו בהנחיית אירינה בוקובה, בכירה באונסק"ו.

## קישורים חיצוניים

* 

## הערות שוליים

קטגוריה:ג'אז
קטגוריה:מועדי האומות המאוחדות
קטגוריה:אירועים בחודש אפריל
קטגוריה:ימי מודעות
שיחנית הזית

**שיחנית הזית** (שם מדעי: *Hippolais olivetorum*) היא ציפור שיר קטנה ממשפחת הסבכיים, היא השיחנית הגדולה ביותר מבין השיחניות והיא נודדת ארוכת טווח .

## תיאור
חלקי גופה העליונים של שיחנית הזית הם בצבע חום אפור זית וחלקי גופה התחתונים בהירים יותר. ראשה קמור, גבת העין בהירה, המקור ארוך וצבעו חום-כתום. שולי הכנפיים שלה בהירים והרגליים כחולות-אפורות כהות . היא בונה את קנה על עצים נמוכים ושיחים . מידות גופה של שיחנית הזית הן- 16–18 ס"מ ומשקלה מגיע ל-50 גרם . שיחנית הזית ניזונה בעיקר מחרקים ופירות . מצב השימור הבין-לאומי והאזורי של שיחנית הזית הוא ללא חשש אך נראה שבספר האדום הקרוב תיכלל ברשימת המינים המצויים בסכנת הכחדה.

## מקום מגוריה ותפוצה
בית גידולה של שיחנית זית הוא מצומצם ביותר ומשתרע באזור הבלקן, טורקיה, לבנון ובתקופות החורף נודדת השיחנית אל מזרח אפריקה .
שיחנית הזית חיה בעיקר בשדות בעלי שיחים בעלי צפיפות לא כל כך גבוהה, בחורשים פתוחים, ביערות דלילים ובמטעים .
בישראל שיחנית הזית נחשבת לדוגרת נדירה ולא הרבה ידוע על דגירתה בארץ, בשל העובדה שאינה מבקרת לרוב בישראל .
מספרים קטנים של שיחנית הזית נצפים בישראל בחודשים יולי ואוגוסט, ובאביב היא נודדת בכמויות מעט גדולות יותר, מסוף חודש אפריל ועד תחילת חודש מאי באזור הערבה ובאזור הגליל העליון .
מעבר לכך, התחנה לחקר ציפורים בירושלים מהווה אתר עצירה חשוב למין זה במהלך נדידת האביב, ומדי שנה מתועדים בו כ-100 פרטים .
בשנים האחרונות  חלה עלייה עקבית אך הדרגתית בכמות הפרטים של שיחנית הזית המתועדים בישראל .

## צקצוקה של השיחנית
שיחניות וסבכים מצקצקים במהלך היום. לכל מין צקצוק וצליל מיוחד. השיחנית הקטנה בעלת צקצוק חרגולי מעט. בתחילת עונת הנדידה דרושה הכנה ושינון מחדש של עוצמת הציקצוקים. בשיא הנדידה הציקצוק העמוק של שיחנית הזית מתערבב עם הצקצוק הצהבהב של צהובת הבטן ועם צקצוקה של השיחנית הגדולה.

## קינון השיחנית
קינונה של השיחנית מתחיל מחציו השני של חודש מאי וממשיך במהלך יוני. קינה של השיחנית נבנה על עצים נמוכים (לרוב עצי אלון או עצי זית) או בשיח.
קינה של השיחנית נבנה בצורה קערית עמוקה עשויה עשבים, גבעולים, קליפות גזע, שורשים, ולעיתים מכיל גם שיער סוס וקורי עכביש – המשמשים לחיזוק הקן בהיקפו החיצוני.

## קישורים חיצוניים

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי יו אדווין סטריקלנד
קטגוריה:קניתיים
קטגוריה:ארץ ישראל: קניתיים
ז'ויטה

**ז'ויטה** (בהונגרית: **Zsujta**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית ז'ויטה קטנה משמעותית בשנים האחרונות, מ-231 תושבים בשנת 1990 עד 149 תושבים בשנת 2020 (ירידה של כ-34%).

בז'ויטה חיו מעט יהודים.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
פלשוואדאס

**פלשוואדאס** (בהונגרית: **Felsővadász**) הוא כפר זעיר במחוז בורשוד-אבאוי-זמפלן שבצפון מזרח הונגריה. 

## יהודי פלשוואדאס
בפלשוואדאס חיו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
ברהומט

**ברהומט** (באוקראינית: **Берегомет**; ברומנית: **Bеrhomet pe Siret**; בגרמנית: **Bеrhometh**; ברוסית: **Берегомет**, ברגומט) הוא יישוב עירוני במחוז משנה (ראיון) ויז'ניץ במחוז צ'רנוביץ במערב אוקראינה. היישוב שוכן על הנהר סירט.

## אוכלוסיית ברהומט
במפקד 2001 נמנו ביישוב 8,513 תושבים. ב-2018 נמנו ביישוב 7,647 תושבים.

## היסטוריה
ערב מלחמת העולם השנייה היה ברהומט יישוב כפרי שהיווה מרכז מסחרי במחוז סטורוז'ינץ שברומניה. היישוב סופח לברית המועצות ב-1940. בעת זו היו ביישוב כ-5,000 תושבים, מתוכם כ-1,000 יהודים.
ב-5 ביולי 1941 כבש צבא רומניה את ברהומט, בעת פלישת רומניה לברית המועצות, במקביל לפלישת גרמניה הנאצית לברית המועצות ב"מבצע ברברוסה".
במרס 1944 כבש את ברהומט הצבא האדום והיישוב נכלל באוקראינה הסובייטית. כיום נמצא היישוב ברהומט בשטח אוקראינה.

## יהודי ברהומט
יהודי ברהומט עסקו במסחר והיו בהם בעלי מלאכה, סוחרי עצים ובעלי יערות. בברהומט פעלו ארבעה בתי כנסת, שני מקוואות, שלושה חדרי לימוד, ותלמוד תורה אחד. עם הכיבוש בידי הסובייטים ב-1940 הוחרם רכוש יהודי וכן הולאמו עסקים יהודיים. מצבם הכלכלי של יהודים שעסקיהם הוחרמו החמיר. יהודים רבים שהיו בעלי רכוש והואשמו בהשתייכות למעמדות הבורגניים נחקרו וחלקם הוגלו ברכבות עם בני משפחותיהם לסיביר.

### יהודי ברהומט בשואה
בשלושת הימים שלאחר הכיבוש הרומני ביולי 1941, פרעו חיילים רומנים ביהודי ברהומט, רצחו בהם ובזזו מהם רכוש. חלק מהיהודים הצילו את רכושם על ידי הסתרתו או העברתו באופן זמני לשכנים נוצרים. לאחר אירועים אלה רוכזו יהודי ברהומט וגורשו ברגל בליווי ז'נדרמים רומנים לסטרוז'ינץ, עיר המחוז. בסטרוז'ינץ רוכזו היהודים בבית הכנסת. גברים יהודים נשלחו לעבודות כפייה. לאחר מספר ימים גורשו יהודי ברהומט בצעדות מוות לטרנסניסטריה.

## אישים מברהומט
* הברון אלכסנדר וסילקו פון סרצקי (1893-1823), מושל הדוכסות של בוקובינה וחבר בית הלורדים האוסטרי. 
* הרוזן גאורג וסילקו פון סרצקי (1864–1940), מושל הדוכסות של בוקובינה וחבר בית הלורדים האוסטרי.
* אנטין קרבס (Kravs; 1871-1945), גנרל בצבא הגליציאני האוקראיני.
* אודרקה קיסליציה (Kyselytsia), ציירת נוף ודיוקנאות אוקראינית.

## קישורים חיצוניים

* 
* 

## הערות שוליים

קטגוריה:מחוז צ'רנוביץ: יישובים
קטגוריה:בוקובינה
פיטר מייהו

**פיטר ויליאם מייהו** (באנגלית: **Peter William Mayhew**; 19 במאי 1944 - 30 באפריל 2019) היה שחקן קולנוע אנגלי - אמריקאי הידוע בעיקר בשל גילום דמותו של צ'ובאקה בחמישה מסרטי מלחמת הכוכבים.

## ביוגרפיה
מייהו נולד בלונדון בשנת 1944. גובהו הרב, 221 סנטימטר, נבע מתסמונת מרפן.

תפקידו הראשון בקולנוע היה מינוטאור מכני בסרט סינבד ועין הנמר בשנת 1977. הוא קיבל את התפקיד לאחר שמפיקי הסרט ראו את תמונתו במאמר אודות אנשים בעלי רגליים גדולות.
לאחר תפקיד זה לוהק בתור **צ'ובאקה** בסרט תקווה חדשה (שנקרא במקור **מלחמת הכוכבים**). שני הסרטים צולמו ב-1976 אך **תקווה חדשה** שהפקתו הסתיימה אחרי **סינבד** יצא לאקרנים לפניו והיווה את הופעת הבכורה של מייהו. התפקיד, שהצריך שחקן גבוה במיוחד הוצע קודם לכן לדייוויד פראוז שהעדיף לגלם את דארת' ויידר.

מייהו, שזכה לפרסום רב מגילום דמותו של צ'ובאקה אף על פי שכל גופו למעט עיניו היה מכוסה בעת מילוי התפקיד וקולו לא נשמע כלל (קולו של צ'ובאקה נוצר מהקלטת מספר בעלי חיים), הופיע בדמות זו בסרטים תקווה חדשה, האימפריה מכה שנית, שובו של הג'דיי, נקמת הסית' והכוח מתעורר. לאחר שפרש מגילום הדמות בעקבות בעיות בריאותיות שימש כיועץ בהפקת הסרט אחרוני הג'דיי, בו גולמה הדמות על ידי יונאס סואוטאמו, ששימש ככפיל גוף עבור מייהו בהכוח מתעורר והמשיך כמחליפו גם בסרטים סולו: סיפור מלחמת הכוכבים ועלייתו של סקייווקר.

מייהו, שקיבל אזרחות אמריקאית בשנת 2005, היה נשוי למרי אנג'ליק "אנג'י" לוקר ואב לשלושה ילדים. הזוג התגורר בטקסס, ארצות הברית.

הוא נפטר כתוצאה מהתקף לב ב-30 באפריל 2019.

## קישורים חיצוניים

* 

* 

קטגוריה:שחקני קולנוע וטלוויזיה אנגלים
קטגוריה:שחקני קולנוע וטלוויזיה אמריקאים
קטגוריה:מלחמת הכוכבים
קטגוריה:אמריקאים שנולדו ב-1944
קטגוריה:בריטים שנולדו ב-1944
קטגוריה:אמריקאים שנפטרו ב-2019
קטגוריה:אנגלים שנפטרו ב-2019
קטגוריה:מלחמת הכוכבים: שחקנים
בית הספר יק"א פיק"א

**בית ספר יק"א פיק"א** הוא בית הספר היסודי הראשון שהוקם בפתח תקווה. בית הספר נוסד בתמיכתו של הברון רוטשילד בשנת 1885, ברחוב רוטשילד פינת פיק"א בפתח תקווה.
בניין בית הספר הוא אחד הבניינים הוותיקים ביותר בעיר והוא מוכרז לשימור.

## הקמת בית הספר ושנותיו הראשונות
המוסד החינוכי, שנקרא בתחילה "בית הספר הברון" על שמו של הברון רוטשילד, הוקם בשנת 1885 בפתח תקווה בעקבות פנייה לברון רוטשילד מצד קברניטי המושבה, שהסבירו וטענו כי "תלמוד התורה" – שהיה מקובל באותה תקופה אינו מספק יותר. בית הספר הוקם בזכות תרומותיו של הברון רוטשילד. כאשר הברון רוטשילד העביר את עסקיו לברון הירש קיבל בית הספר את שם החברה שלו יק"א ולימים פיק"א.

בשנותיו הראשונות לא נבדל המקום משאר ה"חדרים" בפתח תקווה, ותוכנית הלימודים בו כללה שיעורי תורה ותפילה בעברית עם ביאורים ביידש בלבד.
בשנת תרס"ה 1904 התמנה דוד חיון כמנהל בית הספר יק"א לבנים. בית הספר החל לפעול עם תוכנית לימודים שכללה: לימודי תנ"ך, שפה, תפילה, חשבון, דברי ימי ישראל, דברי ימי העמים, כתיבת הארץ, כתיבה תמה, צרפתית, התעמלות, ציור ושירה.

## בית הספר החל מהשנה 1909
בשנת ה'תרס"ט, 1909 בתקופת ההנהלה של דוד חיון על בית הספר, דוד חיון הפך את בית הספר ל"בית ספר מעורב" שדגל בגישה ליברלית עם ערכים ציונים-לאומיים. עם הקמת בית הספר המעורב נערכה בו תוכנית לימודים לשמונה שנות לימוד. חיון קירב לעשייה סביב בית הספר את המורים, ההורים והחוגים המתקדמים במושבה. כמו כן קשר קשרים עם הסתדרות המורים בארץ ישראל. הכיתות בבית הספר חולקו לשתיים, בצד האחד ישבו הבנים ובצד השני ישבו הבנות. בית הספר גדל בהתמדה במספר תלמידיו ויצר לעצמו דמוי חיובי בקרב תושבי המושבה. תלמידיו נרתמו לסייע בעונות בוערות ואף השתתפו בגירוש הארבה שתקף את המושבה פעמיים. בית הספר פיתח תכנים חדשים ותוכניות לימודים ועבר לשיטת "עברית בעברית" שנלמדה בהוראת כל המקצועות.

## בית הספר במלחמת העולם הראשונה ובתקופת המנדט הבריטי
במלחמת העולם הראשונה גירשו הטורקים את תושבי תל אביב ורבים מהם הגיעו לפתח תקווה. כ-100 מילדי המגורשים למדו בבית הספר. בתקופת המנדט, למדו בית הספר גם חקלאות במקצועות: כוורנות, לולנות ושתלנות והתלמידים לטיולים רבים להכרת הסביבה והארץ.

## ההתנהלות הכלכלית של בית הספר
בית הספר גייס תרומות לקופתו ולספריה בו באמצעות: הצגות, חגיגות ונשפים, שהוצעו לכלל התושבים בפתח תקווה. בין השנים תרפ"ח–תש"ז בית הספר תוקצב על ידי ההנהלה הציונית, ועד המושבה וההורים של התלמידים הלומדים בו. מתש"ז ואילך בית הספר הפך לבית ספר עירוני בתקצוב מחלקת החינוך העירונית בפתח תקווה.

## קישורים חיצוניים

* 

## הערות שוליים

*
קטגוריה:הנצחת הברון רוטשילד
קטגוריה:פתח תקווה: בתי ספר
מערת האשכולות

ממוזער|שמאל|מערת האשכולות מבחוץ
**מערת האשכולות** היא מערת קבורה בצפון ירושלים מתקופת ימי בית שני. המערה ממוקמת לא הרחק מהמקום בו נמצאים קברי הסנהדרין שנחצבו באותה תקופה. שמה ניתן לה בגלל דגמי אשכולות הענבים המצויים במערה.
## מיקום
המערה ממוקמת בלב גינה עירונית, המכונה "גן משולם" או "גן האשכולות", שבין השכונות רמת אשכול וסנהדריה המורחבת, ובסמוך לואדי פארק נחל צופים. סביב האתר נערך פיתוח נוף והמערה משולבת בצורה נאה בגן. לא קיימת כל מערכת שילוט והדרכה, לא סמוך לאתר ולא בכניסה לגן מרחוב ים סוף.

## היסטוריה
המערה נחצבה בימי בית שני שבתקופה הרודיאנית. הקבורה במערה החלה במאה ה-1 לפני הספירה ונמשכה גם במאה ה-1 לספירה. הממצאים במערה מורים על שימוש במערה גם בתקופה הביזנטית.

שנת גילוי המערה היא 1897.

## מבנה המערה
גודל המערה הוא כ-0.75 דונם. לפני מערכת הקבורה חצר רחבה ובכניסה גמלון מפואר עם דגמים של שריגי גפן ואשכולות ענבים. בקצה הגמלון למעלה תימורה ובשני צידיו דגמי ורדות. מיד לאחר פתח הכניסה למערה ישנו פרוזדור המוביל אל אולם הקבורה המרכזי שממנו יש יציאה לשלושה חדרי קבורה נוספים. מאחד החדרים יש המשך לחדר ארקוסוליות נוסף שכנראה נחצב לקראת סוף השימוש במערה. מערכת קבורה חצובה בסלע במדרון. חזית המערכת עוטרה בתבליט של מסגרת וגמלון ובתבליטים של דגמים צמחיים. את פינות הגמלון מעטרות אקרוטריות מיוחדות. בתחתית המשקוף הותקנו שלושה פנלים: שניים צדדיים בתבליט ואחד בשיקוע. בפינות אולם הכניסה עוצבו כותרות. תקרת החדר מעוטרת במעגל שקוע ובמרכזו עיטור דמוי חתך של עמוד מחורץ בעל 16 זוויות ובליבו מעגל קטן נוסף. מחצרה הנרחבת של מערכת הקבורה, כניסה לחדר מבוא. במערכת חדר מרכזי וארבעה חדרי קבורה. בדפנות של שלושה מן החדרים נחצבו כוכבים ובדפנות החדר הרביעי נחצבו שלושה מקמרים. בחדרי המערכת נמצאו שברים מעוטרים רבים מאוד של גלוסקמות, שברים של אבני סגירה ושברים של כלי חרס.

במערה ניכרים סימנים המעידים על שימוש בתקופה הביזנטית: צלבים החקוקים מעל קירות חדרי המערה. המערה שימשה ככל הנראה גם למגורי קבע או ארעי בתקופה הביזנטית, הממלכות העות'מאניות או לפחות בחלק מהם.

## קישורים חיצוניים

## הערות שוליים

קטגוריה:ירושלים: מערות קבורה
קטגוריה:רמת אשכול
מערת הורדוס

**מערת הורדוס** (או **בית קבר הורדוס,** ובשמה האחר **ניקיפוריה**) היא מערת קבורה שמיוחסת למשפחת הורדוס, הנמצאת בגן בלומפילד ירושלים, ליד מערת ימין משה, מדרום למלון המלך דוד.

## היסטוריה
המערה התגלתה בשנת 1892. לפי תיאורו של יוסף בן מתתיהו, עבר במקום זה קו הדייק הרומי בזמן המרד הגדול. בחזית הקבר - חצר חצובה, ולידה שרידי בניין שהיה מבנה ה"נפש"- בניין המצבה. פתח המערה נסגר באבן גולל עגולה גדולה, שנחשבת לאבן היפה ביותר בישראל, וקירותיה מצופים באבני גזית משובחות.
המערה כוללת ארבעה חדרים, הנפתחים אל חדר מרכזי קטן, כך שצורת המערה היא צורת צלב. בחדר הדרומי של המערה התגלו שני סרקופגים, אשר עשויים מאבן וחטובים יפה, ועליהם עיטורי תבליט בדגמים מעולם הצומח, מן היפים שהתגלו בירושלים. הארונות שמורים היום במוזיאון הפטריארכיה היוונית ברובע הנוצרי.

למערה עצמה אין אפשרות להיכנס כיוון שהיא נעולה. ניתן לראות קשר ישיר בין בית קבר הורדוס לתקופה שאליה היא משויכת עקב קבורת בני המשפחה במערה שהייתה תופעה רווחת בתקופה ההורדיאנית.החוקרים בעבר שיערו החוקרים כי המערה היא מקום קבורתם של בני משפחת הורדוס ואולי אף של הורדוס עצמו. אולם, בעקבות גילוי מערות הקבורה המיוחסות לבני משפחת הורדוס וחשיפת קבר הורדוס בהרודיון, משערים כיום שהמערה היא מקום קבורת אמו של הורדוס ואולי גם של אשתו החשמונאית מרים. מראשית המאה נזכרת המערה בפעם הראשונה בשם "מצבת הורדוס" בספר "מלחמות היהודים" מאת יוסף בן מתתיהו הכוהן (פלביוס).

## שימור
מצב שימור האתר הוא טוב, ובוצעו בו עבודות שימור בשנת 1995, שכללו הסרת צמחייה, ניקוי פסולת והשלמת נדבך אבנים.

## הערות שוליים

קטגוריה:הורדוס
קטגוריה:ירושלים: מערות קבורה
סלעית שחורת-בטן

**סלעית שחורת בטן** (שם מדעי: ***Oenanthe Leucopyga***) היא מין ציפור קטנה, המשתייכת למשפחת החטפיתיים. מקור שמה של הסלעית נובע מהסימן המבדיל אותה מסלעיות אחרות -הצבע השחור של בטנה. פירוש שמה המדעי הוא לבנת זנב. הסלעית היא ציפור "סהרו-ערבית" בשל תפוצתה ממרוקו ועד חצי האי ערב.

## תפוצה
תפוצתה של הסלעית שחורת הבטן משתרעת ממרוקו ומזרחה לחצי האי ערב. בישראל היא מצויה בנגב במדבר יהודה וניתן גם למצוא אותה בערבה. הציפור אינה נמצאת בסכנת הכחדה, קבועה במקומה (אינה נודדת). ניתן לראות את הסלעית מתקופת החורף ועד לתחילת הקיץ.

## רבייה
סלעית שחורת בטן מקננת לרוב בנקיקים הנמצאים בסלעים מתחת לאבנים. הנקבות הן אלה שבונות את הקן בעזרת עשבים, שערות וצמר. נקבת הסלעית מטילה בין שלוש לחמש ביצים בצבע קרם, או בצבעי ירקרק ותכלת.

## מראה ויחוד הסלעית
מראה הסלעית שחורת הבטן שונה משאר המינים בסוג. היא ציפור גדולה ושחורה המתאפיינת בכך שזנבה כולו בצבע לבן. אורכה מגיע עד 17 סנטימטרים, ומשקלה מגיע ל־40 גרם. המראה של הזכר והנקבה דומה - צבעם שחור כמו פחם, וכיפת ראשם וזנבם לבנים.

## מזון
הסלעית שחורת הבטן ניזונה מנמלים, מזבובים קטנים, מחגבים, מצרעות מקרציות וממיני חרקים, ולעיתים אוכלת גם פירות. כדי לתפוס את מזונה, היא עומדת במקום גבוה ואז לוכדת את הטרף, או מלקטת את מזונה מן הקרקע.

## קישורים חיצוניים

## הערות שוליים

קטגוריה:בעלי חיים שתוארו ב-1855
קטגוריה:טקסונים שתוארו בידי כריסטיאן לודוויג ברם
קטגוריה:קיכליים
קטגוריה:תוניסיה: עופות
קטגוריה:מצרים: עופות
קטגוריה:אלג'יריה: עופות
קטגוריה:הסהרה: בעלי חיים
אוטוסן יורוליידר 15LE

**אוטוסן יורוליידר 15LE** (בפולנית: **Autosan Eurolider 15LE**) הוא אוטובוס מתוצרת יצרנית האוטובוסים **Autosan**  אשר מיוצר משנת 2010 ועד היום בפולין.

## "אוטוסן יורוליידר 15LE"
 
* 2 דלתות כניסה (1 קדמית, 1 במרכז המרכב).
* תצורות פריסת דלתות: 1-1-0.
* דלתות כניסה: מדרגות.
* 45-65 מושבים.
* 98-120 נוסעים (כולל נוסעים בעמידה).
* מנוע דיזל.
* מיקום מנוע: מנוע אחורי.
* 6 צמיגים (2 קדמיים, 4 אחוריים).
* ABS.
* מערכת בקרת יציבות (ESP).
* מערכת בקרת משיכה (ASR).
* מיזוג אוויר - אופציונלי.

## תמונות

קובץ:Autosan Eurolider 15 LE bus.jpg | "אוטוסן יורוליידר 15LE" 
קובץ:Autosan Eurolider 15 LE - Transexpo 2010.jpg | "אוטוסן יורוליידר 15LE", שנת 2010 
קובץ:Autosan Eurolider 15 LE.jpg | "אוטוסן יורוליידר 15LE" 
קובץ:Autosan Eurolider 15 LE - rear 2.jpg | "אוטוסן יורוליידר 15LE" 
קובץ:Autosan Eurolider 15 LE - rear.jpg | "אוטוסן יורוליידר 15LE" 
קובץ:Autosan Eurolider 15 LE - cockpit.jpg | "אוטוסן יורוליידר 15LE" - מבט לתא הנהג ולוח מחוונים 
קובץ:Autosan Eurolider 15 LE interior - rear.jpg | "אוטוסן יורוליידר 15LE" - מבט למושבי הנוסעים 
קובץ:Autosan Eurolider 15 LE - DAF engine.jpg | מבט למנוע האחורי מתוצרת דאף


## ראו גם
* סן H01A
* סן H01B
* סן H25A
* אוטוסן A0808MN
* אוטוסן ווטלינה
* אוטוסן סולינה
* אוטוסן H6
* אוטוסן יורוליידר 12

## קישורים חיצוניים

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-2010
קטגוריה:כלי רכב המיוצרים בפולין
יורוליידר 15LE
קטגוריה:כלי רכב 6 גלגלים ויותר
קטגוריה:כלי רכב מנוע אחורי
פפיון ערבות

**פפיון הערבות** (שם מדעי: *Anthus godlewskii*; באנגלית: Blyth's pipit) הוא עוף קטן ממשפחת הנחליאליים, אשר ניזון מחרקים קטנים, מזרעונים ומגרעינים. הוא חי ומתרבה באזורים סלעיים והרריים. גודלו נע בין 15 וחצי ל-18 סנטימטרים*,* ומשקלו כ-38 גרם.

פפיון הערבות דוגר במונגוליה ובאזורים הסמוכים לה ברוסיה ובסין. להקת הפפיונים נודדת אל אתרי החריפה שבדרום אסיה הודו ומיאנמר וכן לאזור המפרץ בדובאי, לאיחוד האמירויות ולעומאן.

## ראו גם
* פפיון ארוך רגליים
*פפיון הרים
*פפיון המים

## קישורים חיצוניים

* פפיון ערבות - פורטל הצפרות של ישראל
* פפיון הערבות באוסף הציפורים העולמי (באנגלית)

## הערות שוליים

קטגוריה:נחליאליים
קטגוריה:ארץ ישראל: נחליאליים
יום השפה הרוסית

ממוזער|אותיות רוסיות

**יום השפה הרוסית** חל ב-6 ביוני. ביום זה חל יום הולדתו של אלכסנדר פושקין, משורר מודרני שנחשב בידי רבים כאבי הספרות הרוסית המודרנית.

יום שפה הרוסית הוא אחד מהימים שנקבעו על ידי החלטת האו"ם מטעם אונסק"ו. יום השפה הרוסית הוא אחד מהימים הרשמיים של האו"ם לציון שש השפות הרשמיות של האו"ם: אנגלית, ערבית, ספרדית, סינית, רוסית וצרפתית. כמו כן נקבע על ידי אונסק"ו יום לציון השפות הילידיות, יום שפת האם ויום השפות. מטרה נוספת היא להעלות מודעות להיסטוריה ולתרבות ולפיתוח של אחת כל משש השפות הרשמיות של האו"ם בקרב אנשי הארגון.
אחת הדרכים לחגוג את יום זה היא להיחשף ל:שיר רוסי, ספר, יצירות מוזיקליות, ספרותיות, תחרותיות, תערוכות, הרצאות, מופעים שונים ומופעים של אנשי תרבות ברוסית של אומנים שונים - ולמצוא את היופי בהן.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מועדי האומות המאוחדות
קטגוריה:ימי מודעות
קטגוריה:אירועים בחודש יוני
גג'באטור

**גג'באטור** (בהונגרית: **Gagybátor**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית גג'באטור קטנה משמעותית בשנים האחרונות, מ-295 תושבים בשנת 1990 עד 190 תושבים בשנת 2018 (ירידה של כ-35%).

בגג'באטור חיו מעט יהודים.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
פפיון הרים

**פפיון ההרים** (שם מדעי: *Anthus similis*) הוא עוף קטן ממשפחת הנחליאליים. כמו יתר בני משפחתו הנחליאליים, מזונו של פפיון ההרים מורכב מחרקים קטנים, חסרי חוליות.

## תיאור
אורך גופו של פפיון הרים בוגר הוא כ-18 סנטימטרים ומשקלו כ-30 גרם. הפפיון בעל טופר אחורי ארוך מאוד שבאמצעותו הוא שומר על שיווי משקל בהליכה על הקרקע, ורגליו ארוכות. צבעו חום חולי, ומעל לגבה שלו ישנו פס בהיר. צבעו הבהיר מסייע לו להיעלם ולהסתתר במסווה בין הצמחייה והסלעים כך שיהיה לטורפים קשה למצוא אותו ולזהותו. קריאות התעופה של פפיון ההרים קצרות ונוקשות ומזכירות את הקולות של דרור הבית. שירתו דו-הברתית קצרה, ומושמעת בדרך כלל כאשר הפפיון נמצא בתעופה.

## קינון, דגירה ורבייה
במרבית השנה, פפיון ההרים מסתתר וקשה למצוא אותו. בתחילת האביב, בחודשים פברואר ומרץ, הזכרים מצייצים ופותחים בסדרת שריקות הנשמעות מרחוק, תוך עמידה על סלע או על שיח, או בזמן שהם עפים. כך הם נוהגים לסמן את הטריטוריה שלהם ומחזרים אחר הנקבות. במהלך חודש מרץ, הנקבות מטילות ביצים, הקן של פפיון ההרים בנוי מזרדים ומענפים רכים. הקן בדרך כלל ממוקם מתחת לסלע או לשיח, ובכול הטלה נולדים שלושה או ארבעה גוזלים.

## תפוצה
פפיון ההרים מצוי בעיקר בישראל ובארצות הסמוכות לה - לבנון, סוריה וירדן. בנוסף, קיימים תת-מינים של פפיון ההרים בתפוצה עולמית רחבה. בישראל, ניתן למצוא את פפיון ההרים בעיקר באזורי הבתות ובמדרונות הטרשיים בחלקו המזרחי של הגליל, בגלבוע, ובחבל יתיר בצפון הנגב. בנוסף, ניתן לצפות בו גם במזרח גוש דן, בחרמון, ברמת הגולן, במזרח חבל לכיש ובשומרון.

הפפיון מצוי בעיקר באזורי הבתות מפני שהסביבה מדוללת מעצים, ולכן סכנת הטריפה על ידי חנקנים ובזים מופחתת, מכיוון שאלו נעזרים בעצים בתור עמדות תצפית בשביל ללכוד ולצוד את הטרף. בישראל קיימת הידלדלות בתפוצת המין והוא נמצא בסכנת הכחדה.

## ראו גם
* פפיון ארוך רגליים
* פפיון ערבות

## קישורים חיצוניים

## הערות שוליים

קטגוריה:נחליאליים
קטגוריה:ארץ ישראל: נחליאליים
מארק אלן (שחקן סנוקר)

**מארק אלן** (באנגלית: **Mark Allen**; נולד ב-22 בפברואר 1986) הוא שחקן סנוקר מקצועני צפון אירי. אלן דורג בשיאו במקום הראשון בעולם בדירוג שחקני הסנוקר העולמי (מאי-אוגוסט 2024). נכון פברואר 2026, מדורג במקום התשיעי בעולם בדירוג שחקני הסנוקר העולמי.

## קריירה
בשנת 2003 זכה אלן בתחרות הראשונה שלו, אליפות צפון אירלנד בסנוקר לחובבים. בשנת 2004 זכה אלן באליפות אירופה בסנוקר לחובבים ובאליפות העולם בסנוקר לחובבים. שנה לאחר מכן נכנס לסבב הסנוקר המקצועני העולמי. הוא הגיע לרשימת 16 המדורגים הראשונים בעולם תוך שלוש עונות בלבד.

למרות כישרונו והעובדה שנמצא באופן קבוע במקומות גבוהים בדירוג העולמי, ניצח אלן רק בשנת 2009 את תחרות המקצוענית הראשונה שלו, כשזכה בטורניר ג'יאנגסו קלאסיק.

כעבור שלוש שנים נוספות הצליח לבסוף אלן לזכות בתואר הדירוג הראשון שלו, כשהביס בגמר הטורניר העולמי הפתוח (World Open) לשנת 2012 את סטיבן לי מאנגליה בתוצאה 1–10.

בשנת 2018 זכה אלן בטורניר המאסטרס, לאחר שניצח בגמר את קיירן וילסון מאנגליה בתוצאה 7–10.

בשנת 2022 זכה אלן באליפות בריטניה, לאחר שניצח בגמר את דינג ג'ונווי בתוצאה 7–10.

## הישגים
עד כה זכה אלן ב-12 תוארי דירוג, חמישה תוארי דירוג מינוריים, שישה תארים ללא דירוג, ובתואר אחד קבוצתי, בהם זכייה בטורניר המאסטרס בשנת 2018, וזכייה באליפות בריטניה בשנת 2022.

בשנת 2023 הגיע בזמנו לדירוג השיא שלו, כשהגיע למקום השלישי בדירוג העולמי. במאי 2024 דורג לראשונה במקום הראשון בעולם בדירוג שחקני הסנוקר העולמי.

כמו כן, ביצע 687 רצפים רשמיים של מאה נקודות ומעלה, וכן השלים חמישה רצפים מקסימליים רשמיים של 147 נקודות.

אלן הוא השחקן הראשון והיחיד עד כה בהיסטוריה של המשחק שהשלים רצף מקסימלי רשמי של 147 נקודות בכל אחד מטורנירי הכתר המשולש (אליפות בריטניה 2016, מאסטרס 2024, ואליפות העולם בסנוקר 2025).

רווחיו של אלן מענף הסנוקר עומדים על מעל 5 מיליון פאונד.

## סגנון משחק
אף על פי שהוא ימני באופן טבעי, משחק אלן עם יד שמאל, אך כשהוא משתמש במקל העזר, הוא מחליף לידו הימנית.

בשל סגנון משחקו המהיר וההתקפי, מכונה אלן "האקדח" (The Pistol). בשנת 2022 שינה אלן את סגנון משחקו למשחק סבלני ויעיל יותר.

## קישורים חיצוניים

* מארק אלן, באתר ה-WST

קטגוריה:שחקני סנוקר בריטים
קטגוריה:ספורטאים צפון אירים
קטגוריה:בריטים שנולדו ב-1986
SOR B 7,5

**SOR B 7,5** הוא אוטובוס עירוני מתוצרת יצרנית האוטובוסים הצ'כית **SOR Libchavy**  (שם רשמי: "SOR Libchavy spol. s r.o") אשר יוצר בצ'כיה בין השנים 1996–1997 ובפולין בשנת 1998.

## "SOR B 7,5"

* 17 מושבים.
* 45 נוסעים (כולל בעמידה).
* 2 דלתות כניסה.
* תצורת פריסת דלתות: 1-2-0.

## תמונות

קובץ:Olomouc, Dolní hejčínská, autobusová vozovna, SOR B 7,5 (4).jpg | דגם "SOR B 7,5"  
קובץ:Olomouc, Dolní hejčínská, autobusová vozovna, SOR B 7,5 (3).jpg | דגם "SOR B 7,5"  - מבט למושבי הנוסעים
קובץ:Olomouc, Dolní hejčínská, autobusová vozovna, SOR B 7,5 (2).jpg | דגם "SOR B 7,5" 
קובץ: Olomouc, Dolní hejčínská, autobusová vozovna, SOR B 7.5 (1).jpg| דגם "SOR B 7,5"  - מבט למושבי הנוסעים


## ראו גם
* SOR B 9,5
* SOR BN 9,5
* SOR BN 10,5
* SOR NS 18
* SOR CN 12

## קישורים חיצוניים

*  (מנוע מתוצרת איווקו מסוג "8040.45)
* קווים "SOR B 7,5" (מועדון תומכי התחבורה אוספת כספים לשיפוץ האוטובוס ikarus) (phototrans.eu/autobusy)

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1996
קטגוריה:כלי רכב המיוצרים בצ'כיה
קטגוריה:כלי רכב המיוצרים בפולין
אנטוני ויט

**אנטוני ויט** (בפולנית: **Antoni Wit**, נולד ב-7 בפברואר 1944) הוא מנצח פולני.

## ביוגרפיה
ויט נולד בקרקוב. משנת 2002 עד 2013 היה מנהל מוזיקלי של התזמורת הפילהרמונית של ורשה. כמו כן עבד עם התזמורת הסימפונית של נווארה מעונת 2010–2011 עד עונת 2016–2017 והופיע עמה כמנצח האורח הראשון שלה. במאי 2013 מונה למנהל אמנותי של האנסמבל הספרדי, היושב בפמפלונה.

ויט סיים את לימודיו באקדמיה למוזיקה של קרקוב (שנקראה אותם ימים Państwowa Wyższa Szkola Muzyczna) בשנת 1967. הוא למד ניצוח אצל הנריק שיץ, והלחנה אצל קשישטוף פנדרצקי. בהמשך למד בפריז אצל נדיה בולאנז'ה.

ויט ניצח על הפילהרמונית של ברלין, שטאטסקאפלה דרזדן, תזמורת האקדמיה הלאומית למוזיקה סנטה צ'צ'יליה ברומא, תזמורת טונהאלה בציריך ובלונדון על תזמורת רשות השידור הבריטית, תזמורת פילהרמוניה, התזמורת הפילהרמונית של לונדון, התזמורת הפילהרמונית של קרקוב, והתזמורת הסימפונית הלאומית של קטלוניה בברצלונה. 

ויט הקליט יותר מ-90 אלבומים, רובם בחברת נקסוס, ורבים מהם עם תזמורת הרדיו הלאומית של פולין בקטוביץ, שבה כיהן כמנהל אמנותי בשנים 1983 עד 2000. הוא התמחה ביצירותיהם של מלחינים פולנים כמו הנריק גורצקי, וויצך קילאר, קשישטוף מאייר, ויטולד לוטוסלבסקי, קרול שימנובסקי וקשישטוף פנדרצקי, שאת יצירתו רקוויאם פולני הקליט בשנת 2004. 

ויט זכה בפרס קאן קלאסיקל על הקלטתו ל"סימפוניית טורנגאלילה" של אוליבייה מסייאן; גם ההקלטה שלו למחזור "מולדתי" (Má vlast) של בדז'יך סמטנה זכתה לשבחים רבים.

ויט מלמד באקדמיה ע"ש פרדריק שופן בוורשה.

## קישורים חיצוניים

* 


* Faculty biography from the Frederyk Chopin Academy of Music
* Naxos artist biography
* Biography from the Warsaw Philharmonic
* Biography at culture.pl


## הערות שוליים

קטגוריה:מנצחים פולנים
קטגוריה:פולנים שנולדו ב-1944
יורגוס באטיס

**יורגוס באטיס**, בשמו האמיתי **יורגוס צורוס** (ביוונית: **Γιώργος Τσώρος**), נודע גם כ**יורגוס אמבטיס** (ביוונית: **Γιώργος Μπάτης**, בסביבות 1885 מתאנה - 10 במרץ 1967 פיראוס) היה זמר, מלחין ונגן יווני בבוזוקי ובגלמה, אחד מחלוצי מוזיקת הרבטיקו, נציג סגנון הרבטיקו מפיראוס ואחד ה"מאנגס" הידועים של העיר.

## ביוגרפיה
יורגוס באטיס נולד בשם יורגוס צורוס בסביבות שנת 1885 בכפר קאטו מוסקה על העיירה מתאנה שבפלופונסוס. בשנת 1902 עבר לגור בפיראוס. עד שנת 1908 עבד בנמל. בשנים 1912–1918 שירת באטיס בצבא היווני והשתתף במלחמות הבלקן.
באמצע שנות ה-1920 הוא פתח בפיראוס בית ספר לריקודים בשם "כרמן"
התפרנס גם כמרפא שיניים נודד, כמוכר מרקחות לכאבי שיניים, סוחר ומשכונאי.
בשנת 1931 בעיצומו של השפל הכלכלי העולמי, פתח באטיס בית קפה מפורסם בשם "ז'ורז' באטה", ברובע קאראיסקאקי של פיראוס כדבריו היה זה "בית קפה של אדם בודד" ששכן "ברחוב הייאוש". בית הקפה של באטיס הפך לנקודה מרכזית בזירת הרבטיקו והמוזיקה (ה"פיאצה") של פיראוס. אחד מאורחיה הקבועים של בית הקפה היה המשורר נפוליאון לפתיאוטיס. באטיס הצטיין כווירטואוז של הבוזוקי ובייחוד של הבגלמה ונודע בכינוי "המלך של פיראוס" או אפילו "מלך החשישניקים של פיראס". ברשותו היה אוסף של כלי נגינה:
חמשה כלי בוזוקי, שתי בגלמות, כלי הנקרא "חצי-בוזוקי", גיטרה ו"לטרנה " אחת או "רוביה", המבשר היווני של ה"פיאנולה.

בשנות ה-1930 הוא ניגן יחד אם מרקוס ומוואקאריס, אנסטיס דליאס וסטרטוס פאיומדזיס ב"רביעייה של פיראוס" ("טטראס").
מילות שיריו צונזרו בימי המשטר מטקסס. בדומה לעוד כמה רבטים כמו ונגליס פפזולו, אנסטיס דליאס ויובאן צאוס, בשנת 1937 נדר באטיס נדר שלא יקליט יותר לעולם. הוא השאיר 17 יצירות מוקלטות. אחת המפורסמות שבהן הייתה "גיפטוטולה סטו חמאם"("הצועניה שבחמאם") שקיבל השראה מעולם הצועניות ונודע לימים בביצועה של הזמרת גליקריה. בשנת 1937 בית הקפה שלו נהרס בדליקה. הועלה חשד שזו הייתה הצתה מיוזמת השלטון.

באטיס הופיע בסרטו של אלכסוס סאקלריו "Οι παπατζήδες" (אי פאפאדזידס).

הוא נפטר בפיראוס בשנת 1967 בגיל 82 והובא לקבורה יחד עם הבגלמה שלו.

## קישורים חיצוניים

* ביוגרפיה קצרה באתר היווני "סאן סימרה"- כמו היום

קטגוריה:זמרים יוונים
קטגוריה:מלחינים יוונים
קטגוריה:נגני בוזוקי
קטגוריה:יוונים שנולדו ב-1885
קטגוריה:נפטרים ב-1967
ערב טוב אירופה

**ערב טוב אירופה** הייתה תוכנית טלוויזיה ששודרה בערוץ כאן 11 וסיקרה ועסקה באירוויזיון, לקראת התחרות שהתקיימה בשנת 2019 בעיר תל אביב. את התוכנית הגישו דפנה לוסטיג ואביה מלכה. בכל פרק התארחו באולפן אישים ופאנליסטים שונים, אשר רובם מגיעים מעולם האירוויזיון, כגון: אימרי זיו, צדי צרפתי, דפנה דקל, יואב צפיר, משה דץ. בנוסף, התוכנית אירחה זמרים שהגיעו לשיר בתחרות בתל אביב.

## פינות בתוכנית
*מבזק יומי עם כל החדשות החמות לקראת האירוויזיון- בהגשת כתבת התרבות של כאן חדשות, שני נחשוני.
*שיר על הגריל- אמנים ופאנליסטים מגיבים לשירים שישתתפו באירוויזיון 2019.
*המדובבים- דיבוב חדש והומוריסטי לקטעים מתוך תחרות הקדם אירוויזיון הישראלי.
## קישורים חיצוניים
* 
*ערב טוב אירופה באתר של תאגיד השידור הישראלי.

קטגוריה:תוכניות טלוויזיה ישראליות
קטגוריה:תוכניות חדשות בידור ישראליות
קטגוריה:תוכניות טלוויזיה ישראליות שעלו לשידור בשנת 2019
קטגוריה:כאן 11: תוכניות וסדרות
חוף ז'ריקואקוארה

שמאל|ממוזער|חוף ז'ריקואקוארה
שמאל|ממוזער|מפה משנת 1629 המציינת את מיקומו של חוף ז'ריקואקוארה
**חוף ז'ריקואקוארה** (בפורטוגזית: **Praia de Jericoacoara**) הוא חוף ים הממוקם בעיר ז'יז'וקה דה ז'ריקואקוארה שבמדינת סיארה הממוקמת בצפון-מזרח ברזיל. החוף מרוחק כ-300 קילומטרים מפורטלזה, בירת מדינת סיארה. החוף הוא חלק מהפארק הלאומי ז'ריקואקוארה.

החוף נבחר בשנת 1994 על ידי הוושינגטון פוסט לאחד מעשרת החופים היפים ביותר בעולם, ובשנת 2014 נבחר על ידי ההפינגטון פוסט לחוף הרביעי היפה ביותר בעולם. החוף גם נחשב לאחד מהחופים הטובים בעולם לגלישת רוח.

## אטימולוגיה
שמה של העיירה מורכב משני החלקים המרכיבים אותה. מקור השם ז'ריקואקוארה הוא בטופי-גוארני. יורוקו (Yuruco) פירושו "בור" וקוארה ("cuara") פירושו צב. חיבור השניים, "יוּרוּקוּקוּאַרַה", במשמעות "בור הצבים", מתייחס לכך שצבי הים נהגו לחפור בורות  בחוף הים באזור זה, לשם הטלת ביציהם. לפי פירוש מקובל אחר, מקור השם נגזר מגבעה סמוכה, שנראית מהים כאליגטור (בטופי-גוארני: Jacarequara (זַ'קַארֵקוּאַרַה)). מקור השם ז'יז'וקה הוא ככל הנראה בצירוף Ji ("צפרדע") ו-Oca ("בית"), היוצר את המילים "בית הצפרדעים".

## היסטוריה
החוף נחשף ונרשם לראשונה בשנת 1629 על ידי הקרטוגרף ז'ואאו טיקסיירה אלברנאז הזקן .

עד שנת 1985 חיו באזור רק מספר קטן של דייגים, אך משנה זו הפך החוף לאתר פופולרי, ומבקר בו מדי שנה מספר גדול של תיירים. משנת 2002 הפך החוף לחלק מהפארק הלאומי ז'ריקואקוארה.

בשל יופיו, צולמו בו מספר סרטים וסדרות טלוויזיה.

## גלריה

קובץ:Jericoacoara (2).png
קובץ:Jericoacoara (7).png
קובץ:Jericoacoara (3).png
קובץ:Pedra Furada de Jericoacoara.jpg
קובץ:Jericoacoara (4).png
קובץ:Jeri 1289a.jpg|פדרה פוראדה
קובץ:Jeri 1352a.jpg|חוף הים של ז'ריקואקוארה
קובץ:Jeri 1257a.jpg|לגונת ז'יז'וקה
קובץ:Jeri 1129a.jpg|גולשי רוח
קובץ:Jeri 1227a.jpg|לגונת ז'יז'וקה
קובץ:Jeri 1127a.jpg|הכנסייה של ז'ריקואקוארה




## קישורים חיצוניים

* אתר העירייה 
* פורטל ז'ריקואקוארה
* מפת ז'ריקואקוארה

## הערות שוליים

קטגוריה:ברזיל: גאוגרפיה
קטגוריה:ברזיל: פארקים לאומיים
ז'ריקואקוארה
קטגוריה:סיארה
גיבור גדול

**גיבור גדול** הוא שיר רוק שכתבה והלחינה סי היימן וביצעו "סי היימן ולהקה מקומית". השיר יצא לאור בשנת 1987 ונכלל באלבום הבכורה של היימן "סי היימן ולהקה מקומית", והוא אחד מלהיטיה הגדולים של היימן.

## רקע
השיר יצא לאור בעיבודו של משה לוי, ונכלל באלבום הבכורה של היימן "סי היימן ולהקה מקומית".

לימים סיפרה היימן כי השיר נכתב "בלילה של דמעות" בעקבות אהבה נכזבת שלה לטייס. לאחר שאלבום הבכורה היה גמור, השמיעה למשה לוי את השיר, והוא שכנע אותה להכניס אותו לאלבום. כתוצאה מכך השיר "עולם תעשייתי", שאמור היה להיכלל באלבום זה, נדחה לאלבומה השני של היימן.

השיר דורג במקום ה-14 במצעד הפזמונים העברי השנתי של רשת ג' לשנת תשמ"ז (1987).
הקליפ לשיר זכה בתחרות הקליפים השנתית השנייה שנערכה במסגרת פסטיבל חיפה.

ב-2007 הוציאה היימן גרסת דאנס לשיר בשיתוף עם מורן קריב.

## קישורים חיצוניים

* מילות השיר, באתר שירונט
* 
* 
* 
* גיבור גדול: לייב בבית אבי חי #2, כאן - תאגיד השידור הישראלי

## הערות שוליים

קטגוריה:שירי 1987
קטגוריה:סי היימן
קטגוריה:שירים בעברית
קטגוריה:שירי רוק
קטגוריה:שירים על גיבורי-על
הלמאי

**הלמאי** (בהונגרית: **Halmaj**) הוא כפר קטן במחוז בורשוד-אבאוי-זמפלן שבצפון מזרח הונגריה.

## יהודי הלמאי
בהלמאי חיה קהילה יהודית ברשותה היו חברה קדישא ובית כנסת.

בסוף אפריל 1944, אחרי כניסת הגרמנים להונגריה, רוכזו יהודי הכפר בבית הכנסת ומשם הועברו לסיקסו, משם לגטו קאשה ומשם שולחו למחנה ההשמדה אושוויץ.

תושבים יהודיים מהכפר שנרצחו בשואה מונצחים בלוח זיכרון בסיקסו.

אחרי מלחמת העולם השנייה חזרו להלמאי חמישה יהודים אך כעבור כמה שנים עלו כולם לישראל.

## קישורים חיצוניים

*  
* נתוני הכפר באתר הלמ"ס ההונגרי
* קהילת הלמאי באתר בית התפוצות
* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
הרנאדקרץ'

**הרנאדקרץ**' (בהונגרית: **Hernádkércs**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית הרנאדקרץ' קטנה משמעותית בשנים האחרונות, מ-340 תושבים בשנת 1990 עד 283 תושבים בשנת 2018 (ירידה של כ-16%).

בהרנאדקרץ' חיו מעט יהודים.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
טראוויס אטקינס

**טראוויס ויליאם אטקינס** (**Travis William Atkins**; 9 בדצמבר 1975 - 1 ביוני 2007) היה סמל צוות (Staff Sergent, דרגה המקבילה לסמל ראשון) בצבא ארצות הברית, אשר הקריב את עצמו במהלך קרב בעיראק בעת שריתק לקרקע מחבל מתאבד שהפעיל את חגורת הנפץ שלו, ועל ידי כך הציל מפגיעה שלושה מחבריו ליחידה. הוא עוטר לאחר מותו בעיטור צלב השירות המצוין, ובשנת 2019 הוא עוטר במקומו במדליית הכבוד.

## ביוגרפיה
אטקינס נולד במדינת מונטנה. הוא למד בבתי ספר במדינה וכן בבית הספר הצבאי קמפר (Kemper) שם. עבד בחברות קבלניות וכמכונאי ובשנת 2000 התגייס לצבא ארצות הברית, עבר אימון חי"ר והוצב בדיוויזיה המוטסת ה-101. במהלך שירותו השתתף בפלישה האמריקאית לעיראק שהחלה במרץ 2003. במהלכה הוביל כמפקד כיתה התקפה מוצלחת שהביאה לתפיסת בניין בבגדאד שבו שהו עשרות חמושים. בדצמבר 2003 שוחרר משירותו בדרגת סמל. הוא שב לעבודות האזרחיות שלו וכן למד באוניברסיטת מונטנה. שנתיים לאחר מכן שב והתגייס לצבא והוצב בדיוויזיה ההררית העשירית. במאי 2007 קודם לדרגת סמל מטה.

### הקרב האחרון
ב-1 ביוני 2007, בעת שהדיוויזיה העשירית הייתה מוצבת בעיראק, הוביל אטקינס סיור ממונע בקרבת הכפר יוסופיה שמדרום לבגדאד. חיילי הסיור עיכבו שני גברים חשודים. אחד מהם תקף את אטקינס והם החלו להיאבק. תוך כדי ההיאבקות הבחין אטקינס שהחשוד חוגר מתחת לבגדיו חגורת נפץ ועומד להפעיל אותה. כשראה שלא יוכל למנוע זאת הוא הקריב את עצמו כשהפיל את המחבל לקרקע, לפת אותו ונכרך סביבו כדי לסוכך על חייליו ונהרג מהתפוצצות חגורת הנפץ.

אטקינס השאיר אחריו ילד בן 11, הורים ואחות. הוא נקבר בבית הקברות סאנסט הילס (Sunset Hills) בעיר מגוריו בוזמן (Bozeman) שבמונטנה.

## הנצחה
לאחר מותו עוטר אטקינס על גבורתו בעיטור צלב השירות המצוין. לימים הוחלט להעניק לו במקומו את מדליית הכבוד, העיטור הצבאי האמריקאי הגבוה ביותר. המדליה נמסרה לקרוביו של אטקינס על ידי נשיא ארצות הברית דונלד טראמפ בטקס שנערך בבית הלבן ב-27 במרץ 2019. בטקס נכחו בין היתר שלושת החיילים שניצלו מפגיעה בזכות הקרבתו של אטקינס.

בינואר 2013 נקרא על שמו של אטקינס מרכז כושר וספורט במחנה הדיוויזיה העשירית בפורט דראם שבמדינת ניו יורק.

אטקינס עוטר במהלך שירותו ולאחר מותו בעיטורים נוספים, לרבות כוכב הארד, לב הארגמן ומדליית ההצטיינות של הצבא (Army Commendation Medal).

## קישורים חיצוניים

* ביוגרפיה של אטקינס ותיאור הקרב האחרון שלו, באתר צבא ארצות הברית
* ביוגרפיה של אטקינס והספד, באתר Bozeman Daily Chronicle
* 

קטגוריה:אמריקאים ילידי מונטנה
קטגוריה:קצינים וחוגרים בצבא ארצות הברית
קטגוריה:חללי קרבות אמריקאים
קטגוריה:מעוטרי מדליית הכבוד
קטגוריה:אמריקאים במלחמת עיראק
קטגוריה:אישים שהקריבו את עצמם
קטגוריה:אמריקאים שנולדו ב-1975
קטגוריה:אמריקאים שנפטרו ב-2007